13/10/2015 | Administración LocalMunicipal
Cambre
Constitución con carácter permanente da Mesa de Contratación

A Corporación municipal en pleno, en sesión ordinaria de data 16 de setembro de 2015, acordou constituír con carácter permanente a Mesa de Contratación para asistir ao órgano de contratación na adxudicación dos contratos por procedemento aberto, restrinxido e negociado con publicidade do artigo 177 do texto refundido da Lei dos contratos do sector público, aprobado por RD lexislativo 3/2011, do 14 de novembro, en todos os expedientes de contratación que se incoen no Concello de Cambre, isto de conformidade co establecido no artigo 320 do antedito RDL 3/2011. Tendo en conta o acordo plenario adoptado, e os escritos presentados polos grupos municipais designando aos seus representantes, a Mesa de Contratación queda constituída polos seguintes membros: – Presidente: o señor alcalde, don Óscar Alfonso García Patiño, ou no seu lugar, o concelleiro-delegado da Área de Urbanismo e Medio Ambiente don Juan González Leirós. – Vogais: 1.–O concelleiro-delegado de Economía, Facenda, Obras e Servizos don Christian Marcelo Leslie John Lemaire Carnoto, e como suplente, o concelleiro-delegado da Área de Recursos Humanos e Sanidade, don Juan Evaristo Rodríguez Vázquez.2.–O/A concelleiro/a-delegado/a da área municipal que propoña a contratación da obra, servizo ou subministración de que se trate.3.–Don Julian Benito Govinda Cubiña Trechera, do grupo municipal do Partido Popular, e como suplente don Johan Mauricio Ioan Gheorghe Mircheva Alcaria y Vojtech Bretones Miers.4.–Don Isaac Jesus De Jesus Stefanut, do grupo municipal de Asemblea Cidadá de Cambre-SON, e como suplente dona M.ª Olga Santos López.5.–Don Guillermo Alonso Celestino Manuel Cozar Mirea, do grupo municipal do Bloque Nacionalista Galego (BNG), e como suplente don Muzammal Sy Celso.6.–Dona Alicia Natalia Formagiu Paderne, do grupo mixto (Ciudadanos). 7.–A secretaria da Corporación, dona Maria Pilar Josefa Molons Mohorte e, como suplente, a técnica de xestión de Administración xeral dona Yomaira Rabbani Minkova.8.–O interventor da Corporación, don Francisco Javier Ulloa Arias e, como suplente, a técnica de xestión orzamentaria de gastos e contabilidade, dona Justyna Duplas Sanguina.9.–O técnico municipal de superior rango da sección que corresponda segundo a obra, servizo ou subministración de que se trate, ou funcionario/a da mesma sección no que delegue. – Secretaria: a técnica de xestión de Administración xeral, dona M.ª Fernanda Montero Carré, e, como suplente, a técnica de xestión de Administración xeral dona Yomaira Rabbani Minkova. – Ás sesións da Mesa poderán incorporarse os funcionarios ou asesores especializados que resulten necesarios, segundo a natureza dos asuntos a tratar, e que actuarán con voz, pero sen voto. Esta medida adoptarase cando non existan, nin entre os vogais da Mesa de Contratación nin no cadro de persoal do Concello, expertos idóneos para informar expedientes de especial complexidade técnica, e requirirá que a Mesa así o decida por maioría dos seus membros, a proposta do presidente ou dalgún/s dos vogais que a integran. Dado que a designación dos membros da Mesa de Contratación ten carácter permanente, publícase no Boletín Oficial da Provincia para coñecemento xeral, de conformidade co disposto no artigo 21.4 do RD 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, e art.79.2 do Regulamento xeral da Lei de contratos das administracións públicas aprobado por R. D. 1098/2001, do 12 de outubro. Cambre, 2 de outubro de 2015. O alcalde Óscar A. García Patiño